ai4bharat/Pralekha huggingface dataset:
وزارت اطلاعات ونشریات
ڈاؤن سنڈروم میں مبتلا شخص کی جدوجہد پر مبنی ایرانی فلم 'نرگسی' نے افی 53 میں آئی سی ایف ٹی-یونیسکو گاندھی تمغہ حاصل کیا
'ڈاؤن سنڈروم' میں مبتلا افراد خدا کے فرشتے ہوتے ہیں، ان کی زندگی کے بارے میں بہت سی خوبصورت کہانیاں ہیں جنہیں سنا جانا چاہیے: ڈائریکٹر پیام اسکندری
#IFFIWood، 28 نومبر 2022
ہدایت کار پیام اسکندری کی ایرانی فلم نرگسی نے بھارت کے بین الاقوامی فلم فیسٹیول، افی 53 میں آئی سی ایف ٹی-یونیسکو گاندھی تمغہ جیت لیا ہے۔ یہ فلم مہاتما گاندھی کے امن، رواداری اور عدم تشدد کے نظریات کی بہترین عکاسی کرتی ہے۔
یہ فلم ڈاؤن سنڈروم میں مبتلا ایک شخص کے بارے میں ہے جس کی زندگی میں یہ مرض بوجھ اور مصائب کا باعث بنتا ہے۔ درد مندی اور نرم دلی اس ایوارڈ یافتہ فلم میں پیش کی جانے والی دو اہم خصوصیات ہیں۔
اپنے ورچوئل وسیلے سے دیے گئے پیغام میں ڈائریکٹر پیام اسکندری نے اِفّی جیوری کے ارکان کا شکریہ ادا کیا۔ "میرے لیے یہ ایوارڈ حاصل کرنا ایک بہت بڑا اعزاز ہے، میں ان لوگوں کا شکریہ ادا کرنا چاہتا ہوں جنھوں نے مجھ پر یقین کیا، اس فلم کو بنانے کے لیے، خاص طور پر میرے خاندان - میری پیاری بیوی اور نرگسی کی تمام کاسٹ اور عملے کا۔"
انھوں نے مزید کہا کہ ان کا ماننا ہے کہ 'ڈاؤن سنڈروم' میں مبتلا افراد خدا کے فرشتے ہوتے ہیں اور ان کی زندگی کے بارے میں بہت سی خوبصورت کہانیاں ہیں جنہیں سنا جانا چاہیے۔
اس سال دنیا بھر کی نو فلموں کو آئی سی ایف ٹی-یونیسکو گاندھی میڈل کے لیے مقابلے میں منتخب کیا گیا تھا۔ اس زمرے میں دیگر مقابلے میں شامل فلمیں یہ ہیں:
اے ٹیل آف ٹو سسٹرز 
فارچیون 
مدر 
نانو کسما 
نرگسی 
پالوما 
سودی ویلکا 
کشمیر فائلز 
وائٹ ڈاگ 
ہر سال اِفّی، آئی سی ایف ٹی پیرس اور یونیسکو مشترکہ طور پر ایک فلم کو گاندھی میڈل پیش کرتے ہیں۔ آئی سی ایف ٹی یونیسکو گاندھی ایوارڈ کے لیے مقابلہ کرنے والی فلموں کو پہلے اِفّی میں دکھایا جاتا ہے اور پھر، آئی سی ایف ٹی جیوری یونیسکو کے آئیڈلز کے مطابق فلموں کا جائزہ لیتی ہے۔
یونیسکو نے مہاتما گاندھی کی پیدائش کی 125 ویں سالگرہ کے موقع پر 1994 میں یادگاری تمغہ جاری کیا تھا۔ اس کے بعد سے آئی سی ایف ٹی یونیسکو گاندھی ایوارڈ ایک ایسی فلم کو دیا جا رہا ہے جو مہاتما گاندھی کے امن، رواداری اور عدم تشدد کے نظریات کی بہترین عکاسی کرتی ہے۔
فلم کے بارے میں:نرگسی
ایران | 2021 | فارسی | 84 منٹ | رنگین
کاسٹ اور عملہ
ہدایت کار اور اسکرین رائٹر: پیام اسکندری
پروڈیوسر: شہاب حسینی
ڈی او پی: محمد نامدار
کاسٹ: حسین اسکندری، شہاب حسینی، غزل نذر
خلاصہ
اس فلم میں ڈاؤن سنڈروم میں مبتکا ایک شخص کی جدوجہد کو دکھایا گیا ہے جس کی سب سے بڑی خواہش محبت تلاش کرنا اور شادی کرنا ہے اور اس جستجو میں، وہ کسی بھی حد تک جانے کے لیے آمادہ ہے۔ تاہم ایسا لگتا ہے کہ موجودہ دنیا اس کے لیے اور اس کی محبت کے لیے کوئی گنجائش نہیں ہے الا یہ کہ ایک تحفہ اس کی زندگی کو مکمل طور پر تبدیل کردیتا ہے۔
ڈائریکٹر کے بارے میں
پیام اسکندری ایک نوجوان ایرانی ہدایتکار ہیں جو اپنی فلموں 'نرگسی'، 'دی گڈ، دی بیڈ، دی کورنی'  اور 'موہی'  کے لیے جانے جاتے ہیں۔ انھوں نے ایک اداکار اور مصنف کے طور پر بھی کام کیا ہے۔
ارضیاتی سائنس کی وزارت
جناب روی شنکرپرساد نے بھارتی سائنس کانگریس ،2019کے سائنس مواصلات جلسے کا افتتاح کیا
ہندوستان میں سائنس سے مستفید ہونے کا بہترین وقت ہے: مرکزی آئی ٹی وزیر
نئی دہلی ،7جنوری :قانون وانصاف اورالیکٹرانکس اور اطلاعاتی تکنالوجی کے وزیر ، جناب روی شنکر پرساد نے لوولی پروفیشنل یونیورسٹی ، جالندھرمیں منعقدہ بھارتی سائنس کانگریس ، 2019کے سائنسی مواصلات کے اجلاس کا افتتاح کیا۔
اجلاس کا افتتاح کرتے ہوئے ، جناب وری شنکر پرساد نے خوشی کے ساتھ مطلع کیاکہ بھارت نے عالمی اختراعی فہرست2015کے 81ویں مقام سے ترقی کرکے2017میں 60واں مقام حاصل کرلیاہے ۔ انھوں نے یہ بھی بتایاکہ بھارت اب سائنسی اشاعتوں کے معاملے میں چھٹویں اورپیٹنٹ فائلنگ کے معاملے میں دسویں پوزیشن حاصل کرلیگا۔ انھوں نے کہاکہ بھارت اب تکنالوجی سودوں کے معاملے میں تیسری سب سے زیادہ پرکشش سرمایہ کاری منزل یامقام ہے اور بھارت میں سائنسی امورکے معاملے میں عملی کارکردگی کے بہترین مواقع دستیاب ہیں ۔
سائنس مواصلات سے متعلق اس اجلاس کے موضوع پرتقریب کے اہتمام کے دوران ایک یادگاری سوونیئربھی جاری کی گئی۔
یہ مواصلاتی اجلاس سائنسی مواصلات سے مربوط افراد کو مواقع فراہم کریگی تاکہ وہ یہاں مواصلاتی حکمت عملیوں پرتبادلہ خیالات کرسکیں ، اہم ردعمل اور دوسرے کے خیالات سے بھی آگاہی حاصل کرسکیں گے اور عوام کے مابین سائنسی انداز فکرکو فروغ دے سکیں گے اورسائنس تک ان کی رسائی کا راستہ ہموارکریں گے ۔
سائنسی مواصلات سے متعلق یہ اجلاس ہرسال آئی ایف سی میں منعقد ہوتاہے جس کا مقصد متنوع حاضرین کے سامنے موثر سائنسی مواصلات کو فروغ دیناہوتاہے ۔ یہ اجلاس ماہرین تعلیم ، سائنسی جرائد ، سائنس کے شعبے میں سرگرم عمل افراد ، فلم سازوں ، سائنس دانوں اور دیگر مواصلات کاروں کو دنیا بھر سے یہاں یکجاہوکرگفت وشنید کرنے کا مواقع فراہم کرتاہے اور وہ سائنسی مواصلات کو فروغ دینے کے موضوع پر اپنے خیالات کا باہم تبادلہ کرپاتے ہیں ۔ سائنس مواصلات پرمشتمل ااس اجلاس کا اہم مقصد سائنس کے شعبے میں مختلف النوع مفادات گروپوں کو یکجاہونے کا موقع فراہم کرنااور سائنس کو فروغ دینا نیز مواصلات کو فروغ دینا شامل ہیں ۔ اس سال سائنس مواسلات کاروں کا یہ اجلاس انڈین سائنس کانگریس ۔2019میں 5اور 6جنوری کو منعقد ہورہاہے ۔
۔۔۔۔۔۔۔۔۔۔۔۔۔۔۔۔
U-134
(Visitor Counter : 33
خواتین اور بچوں کی ترقیات کی وزارت
ترمیم شدہ پردھان منتری ماترو وندنا یوجنا  میں شوہر کا آدھار ضروری نہیں ہوگا
خواتین اور بچوں کی ترقیات کی مرکزی وزیر، محترمہ اسمرتی زوبین ایرانی نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
خواتین اور بچوں کی ترقیات کی وزارت مرکزی امداد یافتہ پردھان منتری ماترو وندنا یوجنا  کو نافذ کر رہی ہے، جس کے تحت حاملہ خواتین اور دودھ پلانے والی ماؤں  کو پہلے بچے کی پیدائش پر چند شرائط پورا کرنے کے بعد، زچگی کے دوران مالی فوائد کے طور پر ₹5,000/- کی رقم تین قسطوں میں فراہم کی جا رہی ہے۔ پی ایم ایم وی وائی کے تحت زچگی کے دوران مالی فائدہ حاصل کرنے کے لیے، استفادہ کرنے والی خاتون کو اپنے آدھار اور اپنے شوہر کے آدھار کی تفصیلات مہیا کرانی پڑتی ہے، جسے ڈیٹابیس میں درج کیا جاتا ہے۔
خواتین اور بچوں کی ترقیات کی وزارت کے ذریعے ماں یا حاملہ خواتین کے لیے نافذ کی جا رہی کسی اور اسکیم میں ایسی کوئی لازمی شرط نہیں ہے۔
پی ایم ایم وی وائی کو اوڈیشہ اور تلنگانہ کے علاوہ بقیہ تمام ریاستوں/مرکز کے زیر انتظام علاقوں میں نافذ کر دیا گیا ہے۔ موسم کے لحاظ سے مہاجرت کرنے والے افراد اس اسکیم کے فوائد ہر اُس ریاست/مرکز کے زیر انتظام علاقہ میں حاصل کر سکتے ہیں، جہاں اسے نافذ کیا گیا ہے۔
مزید برآں، اس اسکیم کے تحت رجسٹریشن کرانے کے لیے، مستفید کو زچگی کے دوران مالی فوائد حاصل کرنے کی خاطر اپنی اور اپنے شوہر کی تحریری رضامندی جمع کرانی ہوگی۔
نیتی آیوگ کے ترقیات اور نگرانی کے جائزہ کے دفتر نے پی ایم ایم وی وائی سمیت خواتین اور بچوں کی ترقیات کی وزارت کے ذریعے نافذ کی جا رہی مرکزی امداد یافتہ اسکیموں کا جائزہ لیا ہے اور اس کی سفارشات کو مان لیا گیا ہے۔ اس کے مدنظر، یہ فیصلہ لیا گیا ہے کہ مشن شکتی کے تحت پی ایم ایم وی وائی کے حصہ کی ترمیم شدہ گائیڈلائنس میں تحریری رضامندی اور شوہر کا آدھار لازمی شرط نہیں ہوگی، تاکہ اس میں اکیلے رہنے والی ماں اور چھوڑ دی گئی ماں کو شامل کیا جا سکے۔
سٹرک ٹرانسپورٹ اور شاہراہوں کی وزارت
امرت مہوتسو کے تحت، این ایچ اے آئی نے ایک دن میں تقریباً 1.25 لاکھ پودے لگائے
’آزادی کا امرت مہوتسو‘ کے زیراہتمام، این ایچ اے آئی نے ایک ملک گیر شجرکاری مہم کا انعقاد کیا اور 114 شناخت شدہ مقامات پر بیک وقت شجرکاری کے ذریعے ایک دن میں تقریباً 1.25 لاکھ پودے لگائے۔ سڑک ٹرانسپورٹ اور ہائی ویز کے مرکزی وزیر جناب نتن گڈکری نے ناگپور میں دن بھر جاری رہنے والی اس مہم کا آغاز کیا۔ این ایچ اے آئی کا مقصد 15 اگست 2022 تک بھارت کی آزادی کے 75 سال منانے والے امرت مہوتسو کے موقع پر 75 لاکھ پودے لگانا ہے۔
اپنے خطاب میں جناب گڈکری نے کہا کہ وزارت شجرکاری اور پیڑوں کی پیوند کاری پر توجہ دے رہی ہے۔ ان پودوں کی جیو ٹیگنگ پر بھی بہت زور دیا جارہا ہے تاکہ ان پودوں کی ترقی اور نشوونما پر نظر رکھی جا سکے۔ انہوں نے لوگوں سے بھی اپیل کی کہ وہ آگے آئیں اور اس پروگرام میں حصہ لیں تاکہ شجرکاری مہم کے دیرپا اثرات مرتب ہوں۔
سڑک ٹرانسپورٹ اور شاہراہوں اور شہری ہوابازی کے وزیر مملکت جنرل  ڈاکٹر وی کے سنگھ اور این ایچ اے آئی چیئرپرسن نے ڈاسنا، غازی آباد میں منعقدہ ایک تقریب میں پودے بھی لگائے۔ اپنے خطاب میں جناب سنگھ نے کہا کہ وزیر اعظم کے وژن کے مطابق ہم ایک قابل عمل اور پائیدار ماحولیاتی نظام کی تشکیل کے لیے کام کر رہے ہیں اور ماحولیات کی صورت حال کو بہتر بنانے میں شجر کاری کی یہ مہم دوررس نتائج کی حامل ہوگی۔
این ایچ اے آئی کی چیئرپرسن محترمہ الکا اپادھیائے نے کہا کہ این ایچ اے آئی نہ صرف عالمی معیار کے قومی شاہراہوں کا نیٹ ورک بنانے کے لیے پوری تندہی سے کام کر رہی ہے، بلکہ ماحول کو برقرار رکھنے کے لیے بھی بہت زیادہ کوششیں کررہی ہے۔ چیئرپرسن نے یہ بھی کہا کہ ’آزادی کا امرت مہوتسو‘ کے تحت قومی شاہراہوں کے ساتھ آبی ذخائر کو ری چارج کرنے اور ان کے احیاء کے لیے بھارت بھر میں شجرکاری اور ’امرت سروور‘ بنانے پر بہت زیادہ توجہ دی جارہی ہے۔
اس مہم میں ماحولیاتی استحکام کے پیغام کو عام کرنے کے لئے، مختلف ریاستوں میں عوامی نمائندوں، سول سوسائٹی کے مقامی افراد، این جی اوز، کالج کے طلباء اور خواتین کے سیلف ہیلپ گروپس  کی سرگرم شراکت داری دی گئی۔
’آزادی کا امرت مہوتسو‘ کے تحت این ایچ اے آئی نے بہت سے اقدامات کیے ہیں، جن میں شجرکاری مہم اور قومی شاہراہوں کے قریب تالاب یا ’امرت سروور‘ بنانا شامل ہیں، جن سے آبی ذخائر اور زیر زمین پانی کے احیاء / بازیابی میں مدد ملتی ہے۔
بندرگاہوں، جہاز رانی اور آبی راستوں کی وزارت
بندرگاہوں پر ٹریفک
نئی دہلی،21دسمبر، 2021/ بڑی بندرگاہوں پر کارگو ٹریفک میں 21-2020 کے دوران 4.57 فیصد کمی آئی ۔ یہ کمی 20-2019 کے مقابلے ہے۔ 21-2020 میں بڑی بندرگاہوں میں مجموعی ٹریفک 672.68 ملین ٹن تھا جبکہ 20-2019 میں یہ 704.927 ملین ٹن تھا۔ بڑی بندرگاہوں پر کووڈ – 19 کا اثر مارچ 2020 سے شروع ہوا تھا۔
اپریل سے اکتوبر 2021 کے درمیان ٹریفک نے پچھلے سال کی اسی مدت کے مقابلے 14.59 فیصد اضافہ ہوا تھا۔ اپریل سے اکتوبر 2021 کی مدت میں بڑی بندرگاہوں پر مجموعی ٹریفک تقریباً 406.9 ملین ٹن تھا جبکہ 2020 کی اسی مدت میں یہ ٹریفک 355.16 ملین ٹن تھا۔
حکومت نے عالمی وبا کے اثرات سے نمٹنے اور سپلائی چین کے بلارکاوٹ جاری رہنے کو یقینی بنانے کے لیے مختلف کوششیں اور اقدامات کیے جو مندرجہ ذیل ہیں :
- بندرگاہوں ، جہاز رانی اور آبی راستوں کی وزارت نے اور اس سے منسلک اداروں نے تجارت کو راحت دینے کےلیے مختلف ہدایات اور سرکولر جاری کیے۔
- بڑی بندرگاہوں پر کارگو کے لیے ذخیرہ کرنے کی جگہ کی یقین دہانی کی گئی۔
- بڑی بندرگاہوں نےقرنطینہ کیے ہوئے جہازون کے لیے وی آر سی چارجز ختم کر دیئے۔
یہ جانکاری راجیہ سبھا میں آج بندرگاہوں ، جہاز رانی اور آبی گزر گاہوں کے مرکزی وزیر جناب سربانند سونووال نے ایک تحریری جواب میں فراہم کی۔
۔۔۔
ش ح ۔ اس۔ ت ح ۔
U –14621
(Visitor Counter : 87
پیٹرولیم اور قدرتی گیس کی وزارت
کوچی ریفائنری احاطہ میں ایک میگا عارضی کووڈسنٹر قائم
بی پی سی ایل کے ذریعہ اس سنٹر کو آکسیجن اور دیگر عوام کے لئے کارآمد اشیا کی فراہمی
نئی دہلی، 14 مئی .2021
کیرالہ کے امبالہ مغل میں بی پی سی ایل کی کوچی ریفائنری کے ذریعہ چلنے والے اسکول کے احاطہ سے ملحقہ 100 بستروں کا ایک عارضی کووڈ کے علاج کا مرکز آج کھولا گیا۔ بھارت پیٹرولیم کارپوریشن لمیٹیڈ  جو کہ بھارتی حکومت کے پیٹرولیم اور قدرتی گیس کی وزارت کے تحت ایک ‘مہارتن’ پی ایس یو ہے، اس سنٹر کو مفت آکسیجن ، بجلی اور پانی مہیا کرائے گا۔ آکسیجن کی سپلائی ایک ڈیڈیکیٹڈاسٹینلیس اسٹیل پائپ لائن کے ذریعہ کی جائے گی۔ اس میڈیکل فیسلٹی سنٹر میں پہلے مرحلے میں 100 بستر ہوں گے جسے بعد میں بڑھا کر 1500 بستروں تک کیا جائے گا۔
بھارت پیٹرولیم ممبئی اور بینا میں واقع ریفائنریوں میں اپنی فیسلیٹیز کو جدید بناکر سرکاری اسپتالوں اور میڈیکل سنٹرز کو ماہانہ 600 میٹرک ٹن کی مفت آکسیجن سپلائی کے ذریعہ طبی خدمات کے نظام کو تعاون کرنے میں سب سے پیش پیش رہا ہے۔ اس کے علاوہ، یہ سرکاری کمپنی اپنی کوچی میں واقع ریفائنری سے ماہانہ 100 میٹرک ٹن رقیق آکسیجن سپلائی کرتی ہے۔
بی پی سی ایل مہاراشٹر میں دو سرکاری اسپتالوں ، کیرالہ میں تین اسپتالوں اور مدھیہ پردیش میں پانچ اسپتالوں میں پی ایس اے آکسیجن پلانٹ قائم کررہا ہے۔ اس کےعلاوہ ریفائنری میں بوٹلنگ کمپریسر بھی لگایا جارہا ہے جو سلنڈر کے ذریعہ آکسیجن کی سپلائی میں مدد کرے گا۔
اس موقع پر کوچی ریفائنری، بی پی سی ایل کے ایکزکٹیو ڈائرکٹر جناب سنجے کھنّانے کہا کہ ‘‘ایسے مشکل وقت میں بھارت پیٹرولیم ہمیشہ سماج تک مدد پہنچانے میں پیش پیش رہا ہے۔ ہمارے احاطہ میں کووڈ کے علاج کے مرکزکا قیام اور مفت آکسیجن اور دیگر عوام کے لئے کارآمد اشیا کی فراہمی قوم کی زندگی کو توانائی بخشنے کے تئیں ہماری عہدبستگی کے بنیادی مقصد کا ایک حصہ ہے۔ مختصر وقت میں اپنی آکسیجن پیدا کرنے کی صلاحیت کو جدید بنانا ایک چیلنج تھا ، لیکن ہم اس پورے عمل کو پانچ دن کے اندر مکمل کرنے میں کامیاب رہے۔
وزارتِ تعلیم
معذور بچوں کے لیے حکومت کی جانب سے کئے گئے اقدامات
نئی دہلی،29نومبر؍2021:
کیندریہ ودیالیوں  اور جواہر نوودیہ ودیالیوں  میں تازہ داخلوں کے لیے کل دستیاب نشستوں میں سے 3 فیصد نشستیں مختلف معذور بچوں کے لیے افقی طور پر مخصوص ہیں۔ کیندریہ ودیالیوں اور جواہر نوودیہ ودیالیوں میں مختلف معذور بچوں کے لئے درج ذیل اقدامات کئے گئے ہیں:
- مختلف طور پر معذور طلباء کے لیے رکاوٹ سے پاک رسائی ودیالیہ کی عمارت کے ڈیزائن کا لازمی حصہ ہے۔ اسکولوں کے ساتھ ساتھ ہاسٹل کی عمارتوں میں ریمپ اور خصوصی بیت الخلا بنائے گئے ہیں۔
- اساتذہ کو طلباء کی مدد کے لیے تربیت دی جاتی ہے۔
- جدید ترین معاون آلات کی ضرورت پر مبنی خریداری۔
- مختلف معذور بچوں میں تدریسی سیکھنے کے عمل کو آسان بنانے کے لئے خصوصی معلمین کی خدمات کو شامل کرنا۔
- وی وی این اور ٹیوشن فیس کی ادائیگی سے استثنیٰ۔
- امتحان میں اضافی وقت کی سہولت، گراؤنڈ فلور پر بیٹھنے کا انتظام اور مختلف کلاسوں میں پڑھنے والے معذور تمام طلباء کے لیے تمام امتحانات میں اسکرائبر/رائٹر فراہم کرنے کی سہولت سی بی ایس ای کے رہنما خطوط کے مطابق بڑھا دی گئی ہے۔
حکومت نے معذور افراد کے حقوق  ایکٹ، 2016 نافذ کیا ہے اور مذکورہ ایکٹ حکومت اور مقامی حکام کو معذور بچوں  کو جامع تعلیم فراہم کرنے کے لیے اقدامات کرنے کا پابند بناتا ہے۔ اس کے علاوہ یہ ایکٹ متعلقہ حکومت اور مقامی حکام کو یہ بات یقینی بنانے کے لیے بھی پابند کرتا ہے کہ بینچ مارک معذوری  کے حامل ہر بچے کو 18 سال کی عمر تک مناسب ماحول میں مفت تعلیم تک رسائی حاصل ہو۔
مرکزی طور پر اسپانسر شدہ سمگر شکشا - اسکولی تعلیم اور خواندگی، وزارت تعلیم کی اسکولی تعلیم کے لیے ایک مربوط اسکیم ہے، جس میں پری پرائمری سے لے کر سینئر سیکنڈری تک کے بچوں کا احاطہ کیا گیا ہے۔ سمگر شکشا کے تحت خصوصی ضروریات والے بچوں کے لیے جامع تعلیم  کے لیے ایک اہم جزو ہے جس کے ذریعے تعلیمی ضروریات جیسے شناخت اور تشخیص کیمپ، امداد کی فراہمی، آلات، معاون آلات، تدریسی مواد  وغیرہ اور تعلیم کے لیے مختلف انتظامات دستیاب ہیں۔
قومی تعلیمی پالیسی ،2020ء تعلیم کی بنیاد کے طور پر مکمل مساوات اورشمولیت کی وکالت کرتی ہے،تاکہ اس بات کو یقینی بنایا جا سکے کہ تمام طلباء تعلیمی نظام میں ترقی کی منازل طے کر سکیں۔ یہ اپنے فریم ورک کے اندر،سی ڈبلیو ایس این کی تعلیم پر بھی زور دیتا ہے،تاکہ مساوی معیار کی تعلیم کو یقینی بنایا جاسکے۔ سمگر شکشا اسکیم کو بھی قومی تعلیمی پالیسی 2020ء کی سفارشات کے ساتھ ہم آہنگ کیا گیا ہے،تاکہ اس بات کو یقینی بنایا جا سکے کہ تمام بچوں کو ایک مساوی اور جامع کلاس روم ماحول کے ساتھ معیاری تعلیم تک رسائی حاصل ہو۔
یہ اطلاع مرکزی وزیر تعلیم جناب دھرمیندر پردھان نے آج لوک سبھا میں ایک سوال کے تحریری جواب میں فراہم کی۔
ریلوے کی وزارت
ریل ٹیل کے ذریعہ اسٹیشنوں پر وائی-فائی
وزارت ریلوے کا پبلک سیکٹر انڈرٹیکنگ ریل ٹیل ریلوے اسٹیشنوں پر وائی-فائی کی سروسز مہیا کر رہا ہے۔ اب تک، 6045 اسٹیشنوں پر وائی-فائی کی سہولت مہیا کی جاچکی ہے۔ زون وار تفصیلات شامل کی گئی ہیں۔
ہندوستانی ریلوے نے ہالٹ اسٹیشنوں کے علاوہ تمام اسٹیشنوں پر وائی-فائی سہولت فراہم کرنے کا فیصلہ کیا ہے۔
باقی بچے ہوئے اسٹیشنوں پر وائی-فائی کی فراہمی جاری ہے جو ان اسٹیشنوں پر آپٹیکل فائبر کیبل جیسے انفراسٹرکچر کی دستیابی پر منحصر ہے۔ ان میں سے 55 اسٹیشنوں کو اس مالی سال میں مکمل کرنے کا ہدف ہے۔
ریلوے اسٹیشنوں کی زون وار تفصیل جہاں وائی-فائی کی منظوری دی جا چکی ہے:
|
|
زونل ریلوے
|
|
کل اسٹیشن
|
|
مشرقی
|
|
350
|
|
مشرقی وسطی
|
|
400
|
|
مشرقی ساحلی
|
|
254
|
|
شمال مشرقی فرنٹیئر
|
|
380
|
|
جنوب مشرقی
|
|
248
|
|
جنوب مشرقی وسطی
|
|
202
|
|
میٹرو کولکاتہ
|
|
33
|
|
شمالی
|
|
572
|
|
شمال مشرقی
|
|
294
|
|
شمال وسطی
|
|
286
|
|
شمال مغربی
|
|
418
|
|
جنوب وسطی
|
|
587
|
|
جنوبی
|
|
542
|
|
جنوب مغربی
|
|
308
|
|
وسطی
|
|
373
|
|
مغربی وسطی
|
|
271
|
|
مغربی
|
|
468
|
|
کونکن 
|
|
59
|
|
کُل
|
|
6045
ریلوے، مواصلات اور الیکٹرانک و اطلاعاتی ٹکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں یہ معلومات فراہم کی۔
زراعت اور کاشتکاروں کی فلاح و بہبود کی وزارت
مرکزی حکومت کی سوائل ہیلتھ کارڈ اسکیم: کامیابی کی ایک کہانی
دوسرے مرحلے کے تحت دو برسوں میں 11.69 کروڑ سوائل ہیلتھ کارڈ کسانوں کو تقسیم کئے گئے
کیمیاوی کھادوں کے استعمال میں 10 فیصد کی کمی آئی
نئی دہلی، 5 فروری 2020، مٹی کی زرخیزی میں کمی کے مسئلے کو حل کرنے کے مقصد کے ساتھ مالی سال 15۔2014 میں مرکزی حکومت کے ذریعہ شروع کی گئی سوائل ہیلتھ کارڈ اسکیم سے بہترین نتائج حاصل ہورہے ہیں۔ اس اسکیم کے دوسرے مرحلے کے تحت گزشتہ دو برسوں کے دوران 11.69 کروڑ سوائل ہیلتھ کارڈ کسانوں کو تقسیم کئے گئے ہیں۔
وزیراعظم جناب نریندر مودی کی رہنمائی اور زراعت اور کسانوں کی بہبود کے مرکزی وزیر کی ہدایت میں وزارت سوائل ہیلتھ کارڈ جاری کررہی ہے۔ان کارڈوں کی مدد سے ملک کے کسان اپنے کھیت کی مٹی کی بہتر صحت اور زرخیزی میں بہتری لانے کے لئے زرخیز مادوں کو مناسب مقدار میں استعمال کرنے کے ساتھ ساتھ مٹی کی زرخیزی کی صورتحال کی جانکاری حاصل کررہےہیں۔
پیداواریت سے متعلق قومی کونسل  کے ذریعہ کئے گئے مطالعات کے کے مطابق سوائل ہیلتھ کارڈ ایپلی کیشن کے تحت کیمیاوی کھادوں کے استعمال میں 8 تا 10 فیصد کی کمی آئی ہے اور فصلوں کی پیداوار میں 5 سے 6 فیصد کا اضافہ ہوا ہے۔
مرکزی حکومت کی سوائل ہیلتھ کارڈ اسکیم مرحلہ۔1  کے تحت 10.74 کروڑ کارڈ تقسیم کئے گئے تھے جبکہ دوسرے مرحلے کے تحت سال 2017 سے لیکر 2019 کی مدت کے دوران 11.69 سوائل ہیلتھ کارڈ تقسیم کئے گئے تھے۔
موجودہ مالی برس کے دوران ‘‘مثالی گاؤں کی ترقی’’ کے نام سے ایک پائلٹ پروجیکٹ کو نافذ کیا جارہا ہے۔ اس کے تحت کاشت کے قابل مٹی کی سیمپلنگ اور ٹیسٹنگ کی حوصلہ افزائی کسانوں کی ساجھیداری سے کی جارہی ہے۔ اس پروجیکٹ کے تحت مٹی کے نمونے اور زرعی فصلوں کے تجزیے کے لئے ایک مثالی گاؤں کو منتخب کیا گیا ہے۔ اس اسکیم کے حصے کے طور پر سال 20۔2019 کے دوران 13.53 لاکھ سوائل ہیلتھ کارڈ تقسیم کئے گئے ہیں۔
اسکیم کے تحت سوائل ہیلتھ لیباریٹریاں قائم کرنے کے لئے ریاستوں کے لئے 429 اسٹیٹک لیب ، 102 موبائل لیب، 8752 چھوٹی لیب ، 1562 گاؤں کی سطح کی لیباریٹریوں کی منظوری دی گئی۔ اسی طرح سے 800 موجودہ لیباریٹریوں کو تقویت فراہم کرنے کی بھی منظوری دی گئی۔
اس اسکیم کے تحت ریاستی حکومتوں کو ہر دو سال میں ایک مرتبہ مٹی کے اجزا کے تجزیئے کی سہولت فراہم کرائی گئی ہے تاکہ مٹی کی زرخیزی کو مزید بہتر بنانے کے لئے مناسب اقدامات کئے جاسکیں۔ کسان مٹی کے اپنے نمونوں کو ٹریک کرسکتے ہیں اور اپنے سوائل ہیلتھ کارڈ کی رپورٹ بھی حاصل کرسکتےہیں۔
مٹی کی صحت کے بندوبست کی اسکیم کسانوں کے لئے نیک فعال ثابت ہوئی ہے۔ علاوہ ازیں اس سے کاشت کار نوجوانوں کے لئے روزگار کے مواقع بھی پیدا ہورہے ہیں۔ اس اسکیم کے تحت 40 برس تک کے گاؤں کے نوجوان اور کسان سوائل ہیلتھ لیباریٹریاں قائم کرنے اور مٹی کی ٹیسٹنگ کو انجام دینے کے لئے اہل ہیں۔ایک لیباریٹری کی قیمت 5 لاکھ روپے تک ہے۔جس میں سے 75 فیصد رقم مرکزی اور ریاستی حکومتوں کے ذریعہ فراہم کرائی جاتی ہے۔یہی چیزیں خود امدادی گروپوں ، کسانوں کی کو آپریٹیو سوسائٹیوں ، کسانوں کے گروپ اور زرعی پیداوار کی تنظیموں کے لئے بھی قابل اطلاق ہیں۔
دلچسپی رکھنے والے نوجوان کسان اور ادارے اپنے اپنے متعلقہ ضلعوں میں ڈپٹی ڈائرکٹر  /جوائنٹ سکریٹری  کو ذاتی طور پر جاکر ان کے پاس یا ان کے دفتروں میں اپنی تجاویز جمع کراسکتے ہیں۔ مزید تفصیلات کے لئے agricoop.nic.in یا soilhealth.dac.gov.in ویب سائٹوں پر جائیں یا کسان کال سینٹر  پر فون کرسکتے ہیں۔
۔۔۔۔۔۔۔۔۔۔۔
م ن۔م ع۔ن ا۔
U- 571
(Visitor Counter : 116
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک220.08کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 99231 ٹیکے لگائے گئے۔
ہندوستان میں سردست زیر علاج مریضوں کی تعداد3552ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.8 فیصد ہے۔
گزشتہ 24 گھنٹوں کے دوران181مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر44143665ہوگئی ہے۔
پچھلے 24 گھنٹوں کے دوران 268نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 91.04کروڑ ٹیسٹ کئے جاچکے ہیں۔گزشتہ 24 گھنٹوں کے دوران 236919ٹیسٹ کئے گئے۔
کیمیکلز اور فرٹیلائزر کی وزارت
دیسی سطح پر پیداوار کو بڑھاوا دینے کے لئے حکومت کھاد کی صنعت میں دوبارہ جان ڈالنے کے لئے اقدامات کررہی ہے
نئی دہلی، 23/جولائی 2020 ۔ کیمیاجات اور کیمیاوی کھادوں کے مرکزی وزیر جناب ڈی وی سدانند گوڑا نے کہا ہے کہ حکومت نے بوائی کے موسم میں کسانوں کو خاطرخواہ مقدار میں کھاد کی دستیابی کو یقینی بنانے اور گھریلو سطح پر پیداوار کو بڑھاوا دینے کے مقصد سے کھاد کے شعبے کے لئے متعدد اقدامات کی ہے۔
جناب گوڑا نے کہا کہ نئی سرمایہ کاری پالیسی – 2012 کے التزامات اور 2014 میں اس میں کی گئی ترامیم کے تحت چمبل فرٹیلائزرس اینڈ کیمیکلس لمیٹڈ  نے راجستھان کے گڑے پان میں 12.7 لاکھ میٹرک ٹن یوریا سالانہ پیداواری صلاحیت کے ساتھ ایک براؤن فیلڈ پروجیکٹ شروع کیا ہے۔ یہاں یکم جنوری 2019 سے کمرشیل پروڈکشن شروع ہوچکا ہے۔ اس سے 2019-20 کے دوران ملک میں 244.55 لاکھ میٹرک ٹن دیسی یوریا کی پیداوار کرنے میں مدد ملی۔
انھوں نے کہا کہ یوریا کی پیداوار میں خودکفیل بننے کے لئے حکومت نے ایچ ایف سی ایل کی برونی اور ایف سی آئی ایل کی راما گنڈم، تالچر، گورکھپور اور سندری اکائیوں کو پھر سے چالو کرنے کا کام شروع کردیا ہے۔ یہ سرکاری زمرے کی کمپنیوں کا ایک جوائنٹ وینچر ہے، جس میں سے ہر ایک اکائی کی سالانہ پیداواری صلاحیت 1.27 ایم ایم ٹی پی اے ہوگی۔ یہ اکائیاں گیس سے چلائی جائیں گی۔ ان فرٹیلائزر پلانٹوں سے وابستہ پروجیکٹوں کی پیش رفت اور ان کے چالو ہوجانے کی تفصیل حسب ذیل ہے:
|
|
پروجیکٹ
|
|
بحیثیت مجموعی پیش رفت
|
|
پروجیکٹ کے چالو ہوجانے کی ممکنہ وقت
|
|
راماگنڈم
|
|
99.58%
|
|
چالو ہونے سے پہلے/ چالو ہونے کے مرحلے میں
|
|
تالچر
|
|
59.48%
|
|
2023 تک
|
|
گورکھپور
|
|
88.10%
|
|
2021 تک
|
|
سندری
|
|
77.80%
|
|
2021 تک
|
|
برونی
|
|
77.60%
|
|
2021 تک
مرکزی وزیر نے کہا کہ ترمیم شدہ نئی پرائزنگ اسکیم  کے مطابق، سبھی ایسی اکائیوں کو جو ایندھن کی شکل میں نیفتھا کا استعمال کررہی ہیں، انھیں قدرتی گیس سے چلنے والی اکائیوں میں تبدیل کیا جانا ہے۔ مدراس فرٹیلائزرس لمیٹڈ نے پہلے سے ہی نیفتھا کی جگہ پر قدرتی گیس کا استعمال شروع کردیا ہے۔ گیس پائپ لائن سے جڑنے کے بعد اس اکائی میں 29 جولائی 2019 سے یوریا کی پیداوار شروع ہوچکی ہے۔ یہ اکائی اب پوری طرح سے قدرتی گیس سے چل رہی ہے۔
وزیر موصوف نے مزید کہا کہ فرٹیلائزرس اینڈ کیمیکلس ٹراونکور لمیٹڈ  کے پلانٹ کو جدید قسم کا بنانے کے لئے حکومت نے اس میں 900 کروڑ روپئے کی سرمایہ کاری کا فیصلہ کیا ہے۔
جدید اور قابل تجدید توانائی کی وزارت
روف ٹاپ شمسی پروگرام میں 31.03.2026 تک توسیع کی گئی
رہائشی صارفین کو ایم این آر ای؛ نیشنل پورٹل پر درخواست کے لیے فیس یا نیٹ میٹرنگ/ٹیسٹنگ کے لیے کوئی اضافی فیس، جو متعلقہ ڈسٹری بیوشن کمپنی کی طرف سے تجویز نہیں کی گئی ہے؛ کسی بھی فروخت کرنے والے کو کوئی اضافی چارجز ادا نہ کرنے کا مشورہ دیا گیا
|
|قومی پورٹل سے متعلق معلومات کے لیے، براہ کرم www.solarrooftop.gov.in ملاحظہ کریں۔قومی پورٹل کے تحت سبسڈی پورے ملک کے لیے 14,588 روپے فی کلو واٹ  مقرر کی گئی ہے۔رجسٹرڈ وینڈرز کی فہرست قومی پورٹل پر بھی دستیاب ہے۔قومی پورٹل پر درخواست دینے کے لیے کوئی فیس نہیں ہے اور نیٹ میٹرنگ کی فیس بھی متعلقہ تقسیم کار کمپنیوں نے تجویز کی ہے۔سبسڈی حاصل کرنے کے لیے کسی وینڈر یا ڈسٹری بیوشن کمپنی کو کوئی فیس ادا نہیں کی جائے گی اور وزارت کی طرف سے سبسڈی براہ راست استفادہ کنندہ کے بینک اکاؤنٹ میں جمع کی جائے گی۔
روف ٹاپ سولر پروگرام کو 31 مارچ 2026 تک بڑھا دیا گیا ہے لہذا اس پروگرام کے تحت سبسڈی پروگرام کے ہدف کے حصول تک دستیاب رہے گی۔ تمام رہائشی صارفین کو یہاں سے مشورہ دیا جاتا ہے کہ نیشنل پورٹل پر درخواست کی فیس یا نیٹ میٹرنگ/ٹیسٹنگ کے لیے کوئی اضافی فیس، جو متعلقہ تقسیم کار کمپنی کی طرف سے تجویز نہیں کی گئی ہے، کی کسی بھی دکاندار کو ادائیگی نہ کریں۔ اگر کسی بھی فروخت کار/ایجنسی/شخص کی طرف سے اس طرح کی فیس کا مطالبہ کیا جاتا ہے، تو اس کی اطلاع متعلقہ تقسیم کار کمپنی اور اس وزارت کو ای میل rts-mnre[at]gov[dot]in پر دی جا سکتی ہے۔ قومی پورٹل سے متعلق معلومات کے لیے، براہ کرم www.solarrooftop.gov.in کو ملاحظہ کریں۔
قومی پورٹل پر، کوئی بھی صارف جو ملک کے کسی بھی حصے میں روف ٹاپ سولر لگانے میں دلچسپی رکھتا ہے، درخواست دے سکتا ہے اور رجسٹریشن سے لے کر سبسڈی کے اجراء تک کے پورے عمل کو براہ راست اپنے بینک اکاؤنٹ میں لے سکتا ہے۔ قومی پورٹل کے تحت، پورے ملک کے لیے سبسڈی 14,588 روپے فی کلو واٹ  مقرر کی گئی ہے اور رہائشی صارفین کو متعلقہ تقسیم کار کمپنی کے رجسٹرڈ دکانداروں میں سے کسی ایک سے چھت پر سولر پلانٹ لگانے ہوں گے۔رجسٹرڈ وینڈرز کی فہرست نیشنل پورٹل پر بھی دستیاب ہے۔ صارفین کے مفادات کے تحفظ کے لیے بیچنے والے اور صارفین کے درمیان دستخط کیے جانے والے معاہدے کی شکل نیشنل پورٹل پر دستیاب ہے۔ معاہدے کی شرائط پر باہمی اتفاق کیا جا سکتا ہے۔ بیچنے والے کو کم از کم 5 سال تک صارف کو دیکھ بھال کی خدمات فراہم کرنی ہوں گی اور کسی بھی ناقص ہونے کی صورت میں متعلقہ ڈسٹری بیوشن کمپنی بیچنے والے کی بینک گارنٹی کو کیش کر سکتی ہے۔نیشنل پورٹل پر درخواست دینے کی کوئی فیس نہیں ہے اور نیٹ میٹرنگ کی فیس بھی متعلقہ تقسیم کار کمپنیوں کی طرف سے مقرر کی گئی ہے۔ مزید برآں، سبسڈی حاصل کرنے کے لیے کسی بھی فروخت کنندہ یا تقسیم کار کمپنی کو کوئی فیس ادا نہیں کی جائے گی اور سبسڈی براہ راست وزارت کی طرف سے مستفیدین کے بینک اکاؤنٹ میں جمع کر دی جائے گی۔
وزارت روف ٹاپ سولر پروگرام کے فیز-II کو نافذ کر رہی ہے، جس میں رہائشی صارفین کو چھت پر سولر لگانے کے لیے سی ایف اے/سبسڈی فراہم کی جا رہی ہے۔ پروگرام کے نفاذ کو آسان بنانے کے لیے، ایک قومی پورٹل تیار کیا گیا، جس کا آغاز وزیر اعظم نے 30جولائی 2022 کو کیا تھا۔